TEGH วิ่ง 3% เก็งกำไรปี 65 โต 30% ทะลุ 700 ลบ. โบรกชูเป้า 6.90 บ. อัพไซด์ 38%
TEGH บวก 3%โบรกชี้กำไรปี 65 โต 30% แตะ 734 ลบ. ปี 66 โต 12% แตะ 821 ลบ. รับราคายางยังสูง แนะนำราคาเป้าหมาย 6.90 บ. อัพไซด์ 38%
TEGH บวก 3%โบรกชี้กำไรปี 65 โต 30% แตะ 734 ลบ. ปี 66 โต 12% แตะ 821 ลบ. รับราคายางยังสูง แนะนำราคาเป้าหมาย 6.90 บ. อัพไซด์ 38%
16 ม.ค. 2566

ผู้สื่อข่าวรายงานว่า วันนี้ (16 ม.ค.66) ราคาหุ้น บริษัท ไทยอีสเทิร์น กรุ๊ป โฮลดิ้งส์ จำกัด (มหาชน) หรือ TEGH ณ เวลา 10:15 น. อยู่ที่ระดับ 4.98 บาท บวก 0.14 บาท หรือ 2.89% สูงสุดที่ระดับ 5.05 บาท ต่ำสุดที่ระดับ 4.88 บาท ด้วยมูลค่าการซื้อขาย 120.47 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 38%

โดยก่อนหน้านี้นางสาวสินีนุช โกกนุทาภรณ์ กรรมการผู้จัดการ TEGH ระบุว่า บริษัทมีแผนขยายกำลังการผลิตยางแท่งมาอยู่ประมาณ 430,000 ตันในปี 2567 จากกำลังการผลิตปัจจุบัน 320,000 ตัน เพื่อก้าวสู่การเป็นผู้ผลิตยางแท่ง Top 5 ของประเทศไทย พร้อมมั่นใจรายได้ในปี 65 น่าจะเติบโตไม่ต่ำกว่า 30% จากปีก่อนที่มีรายได้ 11,087.76 ล้านบาท
ด้านบริษัทหลักทรัพย์ ทรีนีตี้ จำกัด ระบุในบทวิเคราะห์ สำหรับ TEGH คาดกำไรปี 65 อยู่ที่ 734 ล้านบาท เติบโต 30% เมื่อเทียบกับงวดเดียวกันของปีก่อน จากราคายางที่คาดอยู่ในระดับสูง ส่วนกาไรปี 66 คาดอยู่ที่ 821 ล้านบาท เติบโต 12% เมื่อเทียบกับงวดเดียวกันของปีก่อน และในปี 67 อยู่ที่ 872 ล้านบาทเพิ่มขึ้น 6% เมื่อเทียบกับงวดเดียวกันของปีก่อน แนะนำราคาเป้าหมายปี 66 ที่ 6.90 บาท